b'\n_START_ARTICLE_\nProstovoljci ZDA\n_START_PARAGRAPH_\nProstovoljci ZDA (izvirno angle\xc5\xa1ko United States Volunteers; okraj\xc5\xa1ava: U.S. Volunteers oz U. S. Vol.; kratica U.S.V.) je naziv za nestalno, prostovoljno sestavo Kopenske vojske ZDA, ki je bila uradno ustanovljena leta 1898, obstajala pa je \xc5\xbee dolgo pred tem._NEWLINE_Leta 1861 so bili prvi\xc4\x8d ustanovljeni polki t. i. prostovoljne vojske ZDA (volunteer army of the United States), a \xc5\xa1ele leta 1898 je bil sprejet zakon, kateri je uradno ustanovil sestavo._NEWLINE_V 19. stoletju je bil namen zvezne vlade, da se ustvari velika sila dr\xc5\xbeavljan-vojakov, ki bi bili vpoklicani v \xc4\x8dasu vojne, pri \xc4\x8demer bi dopolnili malo profesionalno Regularno vojsko, hkrati pa se organizirajo milice zveznih dr\xc5\xbeav in Nacionalna garda ZDA. Prostovoljci ZDA so bili predhodniki Nacionalne vojske, ki je bila ustanovljena med prvo svetovno vojno in Army of the United States, ki je bila ustanovljena med drugo svetovno, korejsko in vietnamsko vojno._NEWLINE_Prostovoljci ZDA niso obstajali v mirnem \xc4\x8dasu, saj so se v voja\xc5\xa1ko slu\xc5\xbebo vpisali le za obdobje enega do treh let in v letih 1794 - 1902 so se borili izven ZDA. Milice, ki so bile ustanovljene v skladu z Ustavo ZDA, so bile pod nadzorom posamezne zvezne dr\xc5\xbeave, ki jih je rekrutirala, usposobila, opremila in nato vzdr\xc5\xbeevala njihovo stanje; guvernerji dr\xc5\xbeave so odgovorni tudi za imenovanje in povi\xc5\xa1anje \xc4\x8dastnikov. Za razliko od prostovoljcev pa so gardisti lahko slu\xc5\xbeijo le na podro\xc4\x8dju svoje zvezne dr\xc5\xbeave in pri \xc4\x8demer ne smejo biti dodani v zvezno slu\xc5\xbebo za obdobje ve\xc4\x8d kot devet mesecev._NEWLINE_Polki in baterije, ki so bile ustanovljene iz prostovoljcev, so v imenu enote dobili \xc5\xa1e naziv Volunteers, s \xc4\x8dimer so jih razlo\xc4\x8devali od enot Regularne vojske, Nacionalne garde in milic.'